John Matshikiza (Novemba 26 1954 - Septemba 15 2008) alikuwa mwigizaji wa Afrika Kusini, mkurugenzi wa michezo ya ukumbini, mshairi na mwandishi wa habari. John Matshikiza alizaliwa Johannesburg, Afrika Kusini na Todd Matshikiza - mpiga piano mashuhuri wa jazz, mtunzi na mwandishi wa habari - na Esme Matshikiza. Kwa sababu ya ubaguzi wa rangi, familia ya Matshikiza ilienda uhamishoni London mnamo 1961. John alikuwa na miaka saba tu walipopanda meli kwenda London. Baade familia ilihamia Lusaka, Zambia ambapo John alimaliza masomo yake na kuchukua digrii ya uchumi na siasa. Alirudi London kusoma katika Central School of Speech and Drama kufundishwa mchezo wa kuigiza. Alipokuwa Uingereza, alifanya kazi kwenye kampuni ya Royal Shakespeare na kampuni ya Glasgow's Citizens Theatre na pia alifanya kazi kwenye runinga na filamu.